Privremena potrošnja odobrenih sredstava EFJP-a do 29.2.2016.

To je učinak sporijeg povlačenja svih programa financiranih tim člankom. Potrebno je napomenuti da se brzina povlačenja proračunskih odobrenih sredstava za krizne mjere nije mogla pouzdano procijeniti te da će vjerojatno odstupati od trogodišnjeg profila prosječne potrošnje koji je osnova za pokazatelja za većinu programa financiranih na temelju tog članka. U ovom trenutku smatra se da je takvo stanje privremeno, a izvršenje tog članka pomno prate službe Komisije.

U bilješci * u tablici privremenog izvršenja u Prilogu 2. prikazuje se kakva bi situacija bila da se pokazatelj primjenjivao na ukupna odobrena sredstva za koja se očekuje da će biti raspoloživa za financiranje tog članka. Da se pokazatelj primjenjivao na ukupna sredstva u iznosu od 1 211,8 milijuna EUR koja će prema očekivanjima stajati na raspolaganju tom članku, to bi rezultiralo nedovoljnim izvršenjem u iznosu od – 328,1 milijuna EUR.

U pogledu izglasanih odobrenih sredstava, navedena razina izvršenja nije indikativna zbog rashoda za operativne fondove za program organizacija proizvođača i ostale mjere u sektoru voća i povrća, koji se financiraju i iz izglasanih odobrenih sredstava iz proračuna i iz namjenskih prihoda za taj program u proračunu za 2016. (napomena: za pojedinosti vidi prethodnu točku 2.). Ona je rezultat primjene pokazatelja za razdoblje do 29. veljače 2016. na izglasana odobrena sredstva iz proračuna koja ne uključuju prihode namijenjene tom sektoru.

Privremeno izvršenje proračuna za razdoblje od 16. listopada 2015. do 29. veljače 2016. predstavljeno je u Prilogu 2. Ta se razina izvršenja uspoređuje s profilom rashoda na temelju pokazatelja koji je utvrđen na temelju odredaba članka 28. Uredbe (EU) br. 1306/2013. U nastavku se nalazi kratak komentar o određenim proračunskim člancima, u kojem su prikazane najvažnije razlike između stvarne i očekivane razine izvršenja proračuna za 2016.

U Prilogu 2. u kojem je prikazano privremeno izvršenje proračuna za 2016. i to za razdoblje do 29. veljače 2016., brojčani pokazatelji proračunskih odobrenih sredstava na razini članaka za sektor voća i povrća te za proizvodno nevezana izravna plaćanja, ne uzimaju u obzir prethodno navedene namjenske prihode. Oni čine izglasana odobrena sredstva za te članke u iznosu od 611,8 milijuna EUR i 34 269,2 milijuna EUR. Ubrajajući prihode namijenjene tim člancima, ukupan iznos predviđen u proračunu za 2016. godinu iznosi 1 211,8 milijuna EUR za voće i povrće te 36 649,2 milijuna EUR za proizvodno nevezana izravna plaćanja.

To nedovoljno izvršenje sredstava posljedica je sporijeg ritma plaćanja država članica u usporedbi s profilom rashoda utvrđenog pokazatelja za nacionalne programe za vino. U ovom trenutku smatra se da je takvo stanje privremeno.

3.1.3.Mlijeko i mliječni proizvodi (– 77,3 milijuna EUR)

Glavni razlog razine izvršenja u tom članku može se pripisati napretku izvršenja i primjene ciljane potpore za sektore stočarstva. Iznos od 420 milijuna EUR odobrenih sredstava za ciljani program potpore unesen je u stavci 05 02 12 99 – Ostale mjere (mlijeko i mliječni proizvodi). No, budući da države članice mogu dodijeliti potporu proizvođačima u svim sektorima stočarstva, povlačenje odobrenih sredstava iz tog članka bit će niže i morat će se predvidjeti potrebni prijenosi za pokrivanje rashoda prijavljenih u drugim člancima.

U pogledu brzine povlačenja, prema Komisijinu pokazatelju procjenjuje se da su rashodi ravnomjerno raspoređeni tijekom razdoblja prihvatljivosti do 30. lipnja 2016. No, smatra se da je trenutačno nedovoljno izvršenje privremeno, a izvršenje tog članka pomno prate službe Komisije .

3.1.4.Svinjsko meso, jaja i perad, pčelarstvo i drugi proizvodi životinjskog podrijetla (19,8 milijuna EUR)

To prekomjerno izvršenje rezultat je mjere ciljane potpore navedene u točki 3.1.3., prema kojoj su rashodi za odgovarajuće potpore u sektoru svinjskog mesa prijavljeni u tom članku, dok je cijeli iznos odobrenih proračunskih sredstava unesen u članak 05 02 12 – Mlijeko i mliječni proizvodi. Kao rezultat toga, dolazi do prekomjernog izvršenja izglasanih odobrenih sredstava za taj članak, koje je pokriveno prijenosima odobrenih sredstava iz prethodno navedenog proračunskog članka 05 02 12.

3.2.Izravna plaćanja

U usporedbi s razinom pokazatelja 29. veljače 2016., povlačenje odobrenih sredstava za izravna plaćanja bilo je niže za 13 732,9 milijuna EUR.

3.2.1.Proizvodno nevezana izravna plaćanja (– 12 296,2 milijuna EUR u usporedbi s izglasanim odobrenim sredstvima)

U pogledu izglasanih odobrenih sredstava ta razina izvršenja nije u potpunosti indikativna zbog rashoda za program osnovnih plaćanja koji se financira i iz izglasanih odobrenih sredstava iz proračuna i iz namjenskih prihoda za taj program u proračunu za 2016. (napomena: za pojedinosti vidi prethodnu točku 2.). Ta je razina izvršenja rezultat primjene pokazatelja za razdoblje do 29. veljače 2016. na izglasana odobrena sredstva iz proračuna koja ne uključuju prihode namijenjene tom članku.

U bilješci * u tablici privremenog izvršenja u Prilogu 2. prikazuje se kakva bi situacija bila da se pokazatelj primjenjivao na ukupna odobrena sredstva za koja se očekuje da će biti raspoloživa za financiranje proizvodno nevezanih izravnih plaćanja. Da se pokazatelj primijenio na ukupna sredstva u iznosu od 36 649,2 milijuna EUR koja će, prema očekivanjima, biti na raspolaganju za proizvodno nevezana izravna plaćanja, to bi rezultiralo nedovoljnim izvršenjem sredstava u iznosu od – 14 612,6 milijuna EUR.

Ta znatna razlika u razini izvršenja proračuna za proizvodno nevezana izravna plaćanja prvenstveno je rezultat privremenih kašnjenja administrativne prirode s kojima se suočilo nekoliko država članica u prvoj godini provedbe reformiranih programa izravnih plaćanja. Komisija svaki mjesec pomno prati situaciju te razine izvršenja i predviđanja budućih rashoda država članica i u ovom trenutku smatra da je to odstupanje privremeno te očekuje da će se proizvodno nevezana izravna plaćanja u konačnici provesti, kako je predviđeno u proračunu za 2016.

3.2.2.Ostala izravna plaćanja (– 1 436,6 milijuna EUR)

To nedovoljno izvršenje izglasanih odobrenih sredstava za druga izravna plaćanja u usporedbi s profilom rashoda utvrđenog pokazatelja također je prvenstveno rezultat privremenih kašnjenja administrativne prirode s kojima se suočilo nekoliko država članica u prvoj godini izvršenja, uglavnom dobrovoljne proizvodno vezane potpore, koja je dio reformiranih programa izravnih plaćanja. Komisija pomno prati razvoj povlačenja rashoda te trenutačno očekuje potpuno izvršenje proračuna za 2016. za ostala izravna plaćanja.

3.3.Revizija poljoprivrednih rashoda (– 15,7 milijuna EUR)

Osim izravnih rashoda za praćenje i preventivne mjere te rashoda za financijske ispravke u korist država članica ukupnog iznosa od 29,1 milijuna EUR, u proračun za 2016. uključene su procjene u iznosu od 29,5 milijuna EUR za plaćanja koja se odnose na rješavanje sporova. Pri utvrđivanju profila rashoda za rješavanje sporova, u nedostatku prethodnog utvrđenog profila izvršenja, pretpostavljeno je da će države članice plaćati te iznose ravnomjerno tijekom godine. No, 29. veljače 2016. države članice još nisu izvršile plaćanja. Nadalje, odgođena su odobrena sredstva za praćenje i preventivne mjere, za koja se očekivalo da će biti odobrena do 29. veljače 2016. Posljedica toga jest nedovoljno izvršenje odobrenih sredstava u odnosu na razinu pokazatelja za ovo poglavlje proračuna za 2016. U ovom se trenutku to stanje smatra privremenim te se očekuje potpuno izvršenje proračuna.

4.Izvršenje namjenskih prihoda EFJP-a

U tablici iz Priloga 2. prikazano je da su namjenski prihodi u iznosu od 1 305,4 milijuna EUR prikupljeni do 29. veljače 2016. Točnije:

–prihodi od ispravaka na temelju odluka o poravnanju računa i potvrdi sukladnosti iznosili su 447,7 milijuna EUR, a očekuju se još i znatni iznosi do kraja proračunske godine

–prihodi od nepravilnosti iznosili su 45,6 milijuna EUR, a do kraja proračunske godine očekuju se i dodatni iznosi i